Сули ан, објектот во којшто се наоѓа музејот
**Музејот на Старата скопска чаршија** — музеј во Скопје, сместен во рамките на Сули ан во Старата скопска чаршија. Основан е како придружна институција на Музејот на Град Скопје во мај 1983 година, со задача да ја прикаже историјата, културната вредност и занаетите во чаршијата.

Вкупната површина која ја зафаќа просторот на кој е сместен музејот изнесува 473 м2, од кои 355 служат како изложбен простор, додека остатокот го сочинуваат придружни простории. Поставката на музејот се состои од археолошки, историски дел, уметничка галерија и етнолошки дел.

Дејност
-------

Дејноста на музејот е сложена и се состои од систематска научноистражувачка и прибирачка работа, обработка на музејски збирки и создавање информативни средства за тие збирки, прикажување на збирките преку постојани и повремени изложби и објави, како и заштита и чување на музејски предмети.

Поставки
--------

### Археолошки дел

Во археолошкиот дел се прикажани предмети, добиени како резултат на археолошките истражувања спроведени на просторот на чаршијата и на тврдината Кале, кои се однесуваат на периодот од средниот век до отоманското време. Најзастапени од овој период се монетите и предметитен изработени од керами, коишто сведочат за разновидната трговија и култура на просторот на чаршијата.

### Историски дел

Историскиот дел бил отворен во 1985 година и во него се изложени фотографии, карти, табеларни прегледи и планови, кои сведочат за развитокот на чаршијата низ историјата.

### Уметничка галерија

Во уметничката галерија се прикажани уметнички дела од познати македонски сликари, на кои се прикажани мотиви од чаршијата. Така, изложени се слики од уметници од првата генерација на македонски сликари, како што се: Никола Мартиноски, Димитар Пандилов, Томо Владимирски и Вангел Коџоман; но и дела од некои современи македонски уметници, како: Родољуб Анастасов, Петар Мазев и Душан Перчинков.

### Етнолошки дел

Етнолошкиот дел е наменет за прикажување на животот во чаршијата низ историјата. Тоа е направено преку претставување на најшироко распространетите занаети, меѓу кои се врбојуваат: кујунџискиот, терзиско-срмаџискиот, папуџискиот и ѓурчиско-кожуварскиот занает.

Поврзано
--------

* Сули ан;
* Стара скопска чаршија.

Наводи
------

1. ↑  Музејот на Старата скопска чаршија, *staracarsija.mk*.
2. 1 2  Музеј на Старата скопска чаршија[*мртва врска*], Проект „Стара скопска чаршија".
3. ↑  Музеј на Старата скопска чаршија - Археолошка поставка[*мртва врска*], Проект „Стара скопска чаршија".
4. ↑  Музеј на Старата скопска чаршија - Историска поставка[*мртва врска*], Проект „Стара скопска чаршија".
5. ↑  Музеј на Старата скопска чаршија - Поставка од уметнички дела[*мртва врска*], Проект „Стара скопска чаршија".
6. ↑  Музеј на Старата скопска чаршија - Етнолошка поставка[*мртва врска*], Проект „Стара скопска чаршија".

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Стара скопска чаршија \* |
| --- |
|  |
| Историја  **·**  Заштита  **·**  Музеј  **·**  Занаетчиство |
|  |
| Анови | Капан ан \* **·**  Куршумли ан \* **·**  Сули ан \* |  |
|  |
| Амами | Даут-пашин амам \* **·**  *Ѓулчилер амам* \* **·**  *Стара нова бања* \* **·**  Чифте амам \* |
|  |
| Цркви | Црква „Св. Димитрија" \* **·**  *Виргински манастир*  **·**  Црква „Св. Спас" \* |
|  |
| Џамии и турбиња | Араста  **·**  Дуќанџик \* **·**  *Ибни Пајко*  **·**  Иса-бегова  **·**  Исхак-бегова \* **·**  *Јигит-пашина*  **·**  *Казанџилер* **·**  Мурат-пашина \* **·**  Мустафа-пашина \* **·**  Султан-муратова \* **·**  Турбе на Исхак-бег \* **·**  Ќосе Кади  **·**  Хаџи Балабан \* **·**  *Хаџи-касамова*  **·**  Худаверди \* |
|  |
| Синагоги | *Синагога „Бет Ахарон"*  **·**  *Синагога „Бет Јаков"* |
|  |
| Музеи | Музеј на Македонија \* **·**  Музеј на современата уметност \* |
|  |
| Административни градби | Вилаетски конак „Уќумат" \* **·**  Стара турска пошта \* |
|  |
| Плоштади | Филип II \* **·**  Скендербег |
|  |
| Други знаменитости | Безистен \* **·**  Бит-пазар  **·**  Камен мост \* **·**  Саат-кула \* **·**  Тврдина Кале \*  **·**  Споменик на Скендербег |
|  |
| Со *закосени букви* се наведени објектите кои постоеле во минатото. \* заштитено културно добро |

 |